NaiveNeuron/SloPal huggingface dataset:
Kollár, Boris, predseda NR SR (2023-03-15):
Prosím, prezentujme sa a hlasujeme. (Hlasovanie.) Prítomných 133 poslancov, za 121, proti 8, nehlasovali 4. Konštatujem, že Národná rada vyslovila súhlas s uvedenou zmluvou . Pokračujeme hlasovaním o bode 20 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 570/2005 Z. z. o brannej povinnosti. Je to tlač 1351. Spoločným spravodajcom je člen výboru pre obranu a bezpečnosť poslanec Igor Hus. Prosíme, aby uvádzanie, prosím ho, aby uvádzal hlasovanie. (Hlasovanie o vládnom návrhu zákona, ktorým sa mení a dopĺňa zákon č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1351.)
A. Belousovová, podpredsedníčka NR SR: (2008-10-23):
Ďalšiu otázku položila pani poslankyňa Beáta Sániová. Otázku položila ministrovi zahraničných vecí Slovenskej republiky pánovi Jánovi Kubišovi, ktorého bude zastupovať pán Harabin. Otázka znie: „Minulý týždeň 16. a 17. 10. 2008 ste, pán minister, navštívili Kazachstan, Astanu, kde sa konala ministerská konferencia Spoločný svet. Ako jediný z európskych ministrov zahraničných vecí ste spolupredsedali v paneli o ohniskách napätia a nestability. Vážený pán minister, môžete bližšie priblížiť toto stretnutie, ale aj záujem republiky Kazachstan o spoluprácu so Slovenskou republikou? Ďakujem za vašu odpoveď.“ Nech sa páči. Š. Harabin, podpredseda vlády a minister spravodlivosti SR: Vážená pani predsedajúca, vážená pani poslankyňa, vážené dámy, vážení páni, hlavným cieľom konferencie Spoločný svet, pokrok prostredníctvom diverzity, ktorá sa konala v rámci iniciatívy Aliancie a civilizácií pod záštitou OSN, bolo prostredníctvom dialógu prispieť k zlepšeniu vzájomného pochopenia medzi kultúrami, predovšetkým medzi západom a islamským svetom v multikultúrnom svete. Medzikultúrny a medzináboženský dialóg považujeme za veľmi dôležitý z mnohých dôvodov, v neposlednom rade aj vzhľadom na migráciu obyvateľstva, v dôsledku ktorej je spoločná existencia týchto a iných kultúr každodennou realitou v mnohých krajinách Európskej únie. Naopak, nekomunikácia môže plodiť vzájomné nepochopenie a konflikty. Aj fóra, akým bola konferencia Spoločný svet zorganizovaná kazašskou stranou, sú dôležitými príspevkami do potrebného medzikultúrneho dialógu. Pokiaľ ide o druhú časť vašej otázky, týkajúcej sa spolupráce Slovenskej republiky s Kazachstanom, zvýšenie jej intenzity vychádza z objektívnych potrieb oboch krajín. Výrazné zvýšenie vzájomnej obchodnej výmeny za posledné dva roky viac ako o 100 %... (Ruch v pléne.) Mám dokončiť?
M. Číž, podpredseda NR SR: (2007-09-20):
Teraz má slovo pán poslanec Štefanec.
Grendel, Gábor, podpredseda NR SR (2020-12-09):
Prezentujme sa a hlasujme. (Hlasovanie.) Prítomných 129 poslancov, za 84, proti 44, zdržal sa 1, hlasovali všetci prítomní. Konštatujem, že Národná rada sa uzniesla, že tento návrh ústavného zákona prerokuje v druhom čítaní. Preto pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Pán spravodajca, prosím, uveďte hlasovanie.
J. Šimko, poslanec: (2004-12-15):
Konštatujem, že uvedený vládny návrh zákona spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada Slovenskej republiky uzniesla na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 12. novembra 2004 č. 947 a podľa rokovacieho poriadku navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre hospodárstvo, privatizáciu a podnikanie, Výbor Národnej rady Slovenskej republiky pre ľudské práva, národnosti a postavenie žien a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný návrh zákona prerokovali v druhom čítaní v lehote do 27. januára 2005 a gestorský výbor do 28. januára 2005. Prosím, pán predseda, aby ste otvorili rozpravu k tomuto návrhu.
M. Vášáryová, poslankyňa: (2009-10-23):
Samozrejme, že mi je veľmi ľúto, že v budúcom roku bude mať úrad tak málo peňazí, že je ohrozené jeho fungovanie. To mi je teda veľmi ľúto, pretože žiaden úrad nemôže poriadne fungovať, pokiaľ má takéto výkyvy v rozpočte. A čo sa týka pána Bárdosa. Ďakujem veľmi pekne za podporu. Nakoniec my sme s pánom Bárdosom diskutovali o tomto vo výbore. A čo sa týka môjho veľmi rešpektovaného kolegu pána Jarjabka. Ja viem, že mu je ťažko argumentovať, takže potom vždy na mňa  útočí osobne.  Predpokladám, že je to takým neumelým pokusom snaha mi vyjadriť určitú sympatiu a nabudúce nečakajte, kým pán...  (Prerušenie vystúpenia časomerom.) (Potlesk, hlasy a smiech v sále.)
Ďuriš Nicholsonová, Lucia, podpredsedníčka NR SR (2017-10-10):
Ďakujem pekne, pán spravodajca. Rozpravu už neotvorím, páni poslanci, teda aj z úcty k písomne prihlásenému pánovi poslancovi Jurzycovi. Budeme pokračovať zajtra. Zajtra následne pokračujeme ďalšími bodmi pána ministra financií. Veľmi pekne vám ďakujem. Želám pekný zvyšok večera. Do skorého videnia. (Prerušenie rokovania o 19.01 hodine.)
Bugár, Béla, podpredseda NR SR (2018-03-26):
Nech sa páči.
J. Ivančo, poslanec: (2008-02-06):
Pán poslanec, ono to nie je len o tom, aby sme mali silné reči, a o tom, aby sme hodnotili novinárov, ale je to aj o tom, aby zaznel príklad, aby zaznela sila príkladu aj v správaní politikov, aby zaznela sila príkladu aj v správaní predstaviteľov koaličných strán. O tom by mala byť nová éra a nový princíp aj v tlačovom zákone. Nahradiť starú normu novou, ale, žiaľ, nielen podľa nášho názoru normou horšou, ktorá nás vráti, žiaľ, pán poslanec, nie do roku 1966, keď bola prijatá táto norma, ale táto nová norma nás vráti do rokov päťdesiatych, a tie boli ešte omnoho horšie, ako bol rok 1966 a nad týmto by sa mala vládna koalícia zamyslieť, aby jednoducho počúvala aj názory medzinárodných inštitúcií, aj názory opozície, aby nový tlačový zákon mal aj novú kvalitu a bol dobrý tlačový zákon. Ďakujem pekne.
Cmorej, Peter, poslanec NR SR (2021-12-03):
No, kde začať. Ten systém, teda vy to za pár korún naprogramujete, lebo však vy ste úžasní. Vy ste už aj rozmýšľali nad tým, ako to bude fungovať? To ten podnikateľ, ktorý to bude chcieť, chcieť teda brať tieto poukazy, tak čo, napíše do nejakého systému svoje IČO a tým to je vybavené? A vy potom pôjdete kontrolovať, či to fitko v tej pivnici v Dubnici nad Váhom aj naozaj je, alebo to si niekto vymyslel, že má nejaké fitko alebo že má nejakú živnosť? Hovoríte, že koľko bolo neoprávnených nájmov, ktoré boli preplácané z tej pomoci z ministerstva hospodárstva. Uvedomujete si, koľko z tých 500 miliónov vyfučí do luftu vďaka tomu, že to nebudete vedieť odkontrolovať? Áno, ja súhlasím, kto rýchlo dáva, dvakrát dáva, ale potom to treba aj kontrolovať. Kým na ministerstve hospodárstva to kontrolujú, dávajú trestné oznámenia a mnohí tí podnikatelia tie peniaze vrátili, vy robíte niečo, čo bude kontrolovateľné ešte omnoho-omnoho ťažšie. K tým nájmom. Perfídne hovoríte, že či vyplácané odškodňovanie v rámci tohto nájomného, ešte hovoríte, že aké je to komplikované, a pritom vy ste v prvej vlne tri alebo štyri mesiace zdržiavali preplácanie nájmov. Ministerstvo prišlo s nejakou schémou, vy ste sa postavili k tabuli a začali ste vymýšľať, že ako by to mohlo byť podľa vás, a tri alebo štyri mesiace tí podnikatelia trpeli a nemali nič preplatené. Ešte raz k tým nájmom. Financie posielate ministerstvu vy. Uvoľnili ste peniaze na vyplácanie nájmov? Lebo pokiaľ viem, nejaké dva mesiace sa nevyplácalo aj preto, lebo vy ste neuvoľnili z ministerstva financií peniaze. A to je zasa o tom, či si vôbec... (Prerušenie vystúpenia časomerom.)
Pellegrini, Peter, predseda NR SR (2015-12-15):
Poprosím o kľud v rokovacej sále. Pokračujte, pán poslanec, nech sa páči.
Kamenický, Ladislav, poslanec NR SR (2020-07-14):
Ďakujem pekne. Pán Viskupič, ja som to vysvetľoval. Hovoril som na jednej strane o tom, že mohli ste minúť viac peňazí. Áno, bolo treba urobiť opatrenia pre ľudí. A keď ste za desať, za sto dní minuli pol miliardy a dnes si tu zdesaťnásobíte tú hodnotu, o ktorú idete teda preinvestovať na... Ale ja sa pýtam, na čo ich idete minúť. Idete ich minúť na tých ľudí alebo na čo? To ste nešpecifikovali. Sú tam miliardy, sedem miliárd a tam dáme, tam, tam. Proste to sú, to ja, ja nechápem, akým spôsobom si poviete, že ideme urobiť len tak jedenásťpercentný deficit. Ak by ste to urobili preto, aby ste dali ľuďom, aby ste zachránili ľudí, aby im zostala práca, tak to beriem. A to, čo ste povedali, áno, nespoliehajme sa na peniaze zo štátneho rozpočtu. Spoliehajme sa na peniaze, ktoré máme z Európskej únie. To sú grantové peniaze, tie nás zaťažujú iba vo výške spolufinancovania a to sú peniaze, ktoré sú najlacnejšie. Minúť rozpočtové peniaze, to je veľmi jednoduché. To vie každý blbec, poviem otvorene. A teraz ide o to, aby sme, aby sme tie peniaze minuli na to, aby sme zachránili pracovné miesta. Vôbec o tom nepochybujem. Len čo sa tu robí? Ja mám pocit, že tu sa šetrí, šetrí sa na nesprávnom mieste a tie opatrenia, ktoré sa robia, sú potom absolútne neúčinné. Výsledok, že ľudia prichádzajú o prácu. To, že bankám naložíme, to tu nemá absolútne nikto problém, ale dať nejaké peniaze na to, aby sa reštartovala ekonomika, to tu postrádam. Ďakujem pekne.
Antal, Peter, poslanec NR SR (2017-05-10):
Pán predseda, dajte hlasovať o druhom bode pozmeňujúceho návrhu pani poslankyne Zemanovej.
Kollár, Boris, predseda NR SR (2023-02-01):
S ďalšou faktickou poznámkou vystúpi pani poslankyňa Tabák.
Paška, Pavol, predseda NR SR (2014-06-26):
Pán poslanec Matovič.
Krajčí, Marek, minister zdravotníctva SR (2020-11-05):
Ďakujem veľmi pekne, pán poslanec Baláž, za konštruktívny, konštruktívne vystúpenie. Ja si to uvedomujem, tam určite budeme potrebovať nejaký pozmeňovací návrh, nakoniec nakoľko zámer ministerstva určite nebol pokutovať nejakým spôsobom nesprávne vedenú dokumentáciu a vzhľadom na to, že sú určité právne názory, že ten návrh zákona by sa takto aj mohol vysvetľovať, tak budeme tam potrebovať pozmeňovacím návrhom to úplne jasne špecifikovať, že v žiadnom prípade nie za nesprávne vedenú dokumentáciu. Tá, to vedenie dokumentácie, ako iste vieme, v histórii máme prípady bielenia dokumentácie a tak ďalej, musí byť spojené so závažným porušením poskytovania zdravotnej starostlivosti. Čo sa týka toho dátumu, tak to je, to je práve dátum, dokedy ministerstvo zdravotníctva má predložiť práve na rokovanie toho konzília nového, vytvoreného, návrh, akým spôsobom by malo dôjsť k prerozdeleniu finančných prostriedkov, ktoré sú alokované rozpočtom na ten rok, na poskytovateľov zdravotnej starostlivosti. Aspoň takto to ja teraz vnímam, takže ten dátum je podľa mňa v poriadku. Aj sme si to pozerali, myslím, že, že aj právne paragrafovo to takto sedí aj takto to bolo myslené. Takže myslím si, že v tomto prípade ten dátum tam takto môže zostať. No a čo sa týka, čo sa týka aj vášho pozmeňujúceho návrhu, veľmi rád budem spolu s vami spolupracovať aj s výborom pre zdravotníctvo na tom, aby sme vylepšili ten spôsob, by som povedal, vylepšenia dohľadu nad zdravotnou starostlivosťou tak, aby to bolo proporčné, samozrejme. Uvedomujeme si, že my sme sa viac-menej vrátili v tých pokutách, to na úroveň roku 2005. My sme ich len, potom ony boli znížené, asi pravdepodobne veľmi disproporčne a mnohí pacienti, ktorým nebola riadne poskytnutá zdravotná starostlivosť a následne boli konfrontovaní arogantným správaním zo strany poskytovateľov a eventuálne zbytočným naťahovaním celého konania, ktoré viedlo až k premlčaniu daného skutku, a potom následne aj súdne bolo veľmi ťažké sa domôcť spravodlivosti, tak museli sme prikročiť k určitým úpravám tak, aby sa ľudia tejto krajiny naozaj mohli domôcť spravodlivosti, pokiaľ im bola zdravotná starostlivosť naozaj poskytnutá non lege artis, a teda došlo k závažnému poškodeniu zdravia, eventuálne až k následkom úmrtia blízkej osoby. Ale súhlasím s tým, že je to veľmi citlivá téma, a teším sa na ďalšiu diskusiu aj na úrovni teda poslancov Národnej rady a verím, že ten zákon predložíme tak, aby sme boli všetci viac-
-menej spokojní. Ďakujem veľmi pekne.
Žiga, Peter, podpredseda NR SR (2023-11-15):
Ďakujem, pán poslanec, konštatujem, že na vaše vystúpenie nie sú faktické poznámky, takže bude, s ďalším vystúpením príde pani poslankyňa Zora Jaurová. Nech sa páči.
Laššáková, Jana, podpredsedníčka NR SR (2015-06-25):
V porovnaní, v poradí štvrtú otázku, ospravedlňujem sa, opäť položil pán poslanec Miroslav Kadúc a to teraz na vás, pán minister, a otázka nie: „Považujete za správne, ak správa o činnosti prokuratúry za rok 2014 obsahuje len strohú zmienku o korupcii? Neobsahuje ani dôvody či príčiny a ani vývoj či trend.“ Poprosím vás o odpoveď, ako aj oznámenie o ukončení odpovede, aj keď to v prvej otázke dosť obšírne zdôvodnil podpredseda vlády. Nech sa páči, pán minister.
Laurenčík, Milan, podpredseda NR SR (2021-10-22):
Pán poslanec Valášek, už vás nepočujeme, ale kľudne môžete kedykoľvek ísť do rozpravy dokončiť (povedané so smiechom) a aj povedať niečo naviac. Teraz bude reagovať, pán poslanec Kazda, máte procedurálny stlačený, alebo ste sa pomýlil? Takže pán poslanec Radovan Kazda bude reagovať na faktickú poznámku, nech sa páči.
Hrušovský, Pavol, podpredseda NR SR (2010-09-08):
Hlasujeme, páni poslanci, o návrhu. (Hlasovanie.) 142 prítomných, 116 za, 25 sa zdržalo, 1 nehlasoval. Návrh sme schválili. Poprosím pána poslanca Senka, aby opäť ako spoločný spravodajca určený výborom pre kultúru a médiá predniesol Národnej rade návrhy uznesení k návrhu poslanca Vladimíra Jánoša na vydanie zákona, ktorým sa mení a dopĺňa zákon o štátnych sviatkoch a dňoch pracovného pokoja, ktorý prerokovávame ako tlač 64. Pán poslanec, nech sa páči. (Hlasovanie o návrhu poslanca Národnej rady Slovenskej republiky Vladimíra Jánoša na vydanie zákona, ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov , tlač 64.)
R. Madej, poslanec: (2008-02-12):
Predseda Národnej rady Slovenskej republiky rozhodnutím č. 555 z 11. februára 2008 pridelil návrh vlády Slovenskej republiky na skrátené legislatívne konanie na prerokovanie Výboru Národnej rady Slovenskej republiky pre sociálne veci a bývanie ihneď. Výbor Národnej rady Slovenskej republiky pre sociálne veci a bývanie prerokoval návrh vlády Slovenskej republiky na skrátené legislatívne konanie o predmetnom vládnom návrhu zákona na 26. schôdzi dňa 12. februára 2008 a uznesením č. 119 z 12. februára 2008 súhlasil s jeho prerokovaním v skrátenom legislatívnom konaní a odporúča Národnej rade Slovenskej republiky prerokovať vládny návrh zákona v skrátenom legislatívnom konaní s tým, že prvé, druhé a tretie čítanie v Národnej rade Slovenskej republiky sa uskutoční na 19. schôdzi Národnej rady Slovenskej republiky. Pani predsedajúca, prosím, otvorte rozpravu. Ďakujem pekne.
Figeľ, Ján, podpredseda NR SR (2015-03-18):
Ďakujem pekne. Teraz dávam slovo spravodajcovi, spravodajkyni, ktorá je určená navrhnutým gestorským výborom pre sociálne veci, pani poslankyni a podpredsedníčke Erike Jurinovej.
Zmajkovičová, Renáta, podpredsedníčka NR SR (2014-09-16):
Kolegyne, kolegovia, prerušujem rokovanie o tomto bode programu, pretože mýliť sa je ľudské, a poprosím povereného overovateľa, aby oznámil výsledky tajného hlasovania o návrhu na voľbu kandidátov na členov disciplinárnych senátov . Takže poprosím o slovo ešte pani overovateľku a budeme pokračovať potom v rozprave ústne. Takže, nech sa páči, pani poslankyňa Vitteková oznámi výsledky hlasovania.
Muňko, Dušan, poslanec NR SR (2019-04-05):
Pán poslanec, nechcem komentovať vaše vystúpenie, lebo neviete, o čom hovoríte. Urážate ministra, že klamal. Vy vôbec nerozumiete právu. A rád by som vedel, v ktorej tej právnickej veľkej organizácii ste 25 rokov robili, lebo tá by musela skrachovať. Nehnevajte sa na mňa, to vaše vystúpenie, čo ste dneska predviedli, nemám k tomu komentár a myslím aj ďalší kolegovia, ktorí tu sedia.
Hlina, Alojz, poslanec NR SR (2014-03-21):
Ďakujem veľmi pekne. Aj mne vadí, a to som prekvapený, Štefan, lebo to je mimoriadne nekresťanské, že ak je len tieň podozrenia, čo je ľahšie, jak osočiť niekoho, však vieme o tom niektorí svoje. Prosím vás pekne, táto jezuitská dohoda, ktorá tu vznikla, SMER-u nepomohla. A oni to už vedia teraz, že SMER-u nepomohla. Na konci dňa bude definícia, ktorá tam zase nemusela byť, lebo je úplne najnormálnejšia z normálnych, ale vzhľadom na to, že vieme, kde žijeme, tak bude definícia manželstva v ústave a bude otvorená veľká téma súdnictva. Keď však prídu z reklamnej agentúry do SMER-u si pýtať predplatiť faktúry a budú hovoriť, že stratégiu ktorú nejako že definovali a že si zaslúžia aj neviem čo a hento a tamto, tak pustia, Štefan, čas tvojho vystúpenia. Naozaj treba priznať, že v časti tvojho vystúpenia naozaj by niekto mohol cítiť oprávnenie si vypýtať možno nejaký bonus, že niečo malo, keď to tak oni sledovali nejaký význam. Avšak poďme sa o tom sporiť, poďme o tom rozprávať, koľko to je. Ja si nedovolím povedať, ale nie je to také množstvo, ktoré by to ovplyvnilo zásadným spôsobom, ale zobral si na seba tú úlohu, nech sa páči, vysporiadaj sa a prijmi za ňu zodpovednosť. Na konci celého tohto príbehu, na konci celej tejto – aj čas to dokáže – jezuitskej dohody bude to, že v ústave bude to, čo tam nemuselo byť, ale vzhľadom na okolnosti je potrebné to tam mať. A otvoríme veľkú tému súdnictva, o ktorom vieme, v akom stave je. Ďakujem.
P. Hrušovský, predseda NR SR: (2004-01-20):
M. Cagala, poslanec: Áno, ďakujem za slovo, pán predseda. Vážené kolegyne, kolegovia, 11. januára tohto roku uplynulo päť rokov odvtedy, čo bola učinená vražda na našom bývalom kolegovi, exposlancovi pánovi Jánovi Duckému. A preto by som poprosil, aby ste podporili, aby bola podaná informácia predsedu vlády na tejto schôdzi o stave vyšetrovania prvej vraždy politika na Slovensku. Ďakujem pekne.
Hrnčiar, Andrej, podpredseda NR SR (2019-06-26):
Ďakujem. Jedna faktická poznámka. Poprosím vás, páni poslanci, upokojte sa, ešte faktická poznámka, budeme pokračovať hlasovaním. Pán poslanec Kotleba. Pán poslanec Kotleba, môžte.
M. Číž, podpredseda NR SR: (2008-05-14):
Takže teraz, vážené kolegyne, kolegovia, ja sa pýtam, kto sa hlási do rozpravy ústne. Pán poslanec Halecký, áno, pán poslanec Kahanec. Ešte niekto sa hlási? Pokiaľ sa nehlási nikto, uzatváram možnosť prihlásiť sa do rozpravy ústne. Slovo má pán poslanec Halecký, pripraví sa pán poslanec Kahanec.
Žiga, Peter, podpredseda NR SR (2024-06-12):
Prezentujme sa a hlasujme. (Hlasovanie.) 135 prítomných, 86 za, 27 proti, 21 sa zdržalo, 1 nehlasoval. Návrh sme schválili.
Grendel, Gábor, podpredseda NR SR (2021-06-17):
Nechal som vás, pán poslanec, aj keď to nebol úplne v zmysle rokovacieho poriadku procedurálny návrh, ale kolegovia, ktorí nestihli prísť načas, si zaslúžili, aby si vypočuli váš takmer procedurálny návrh. A teraz dávam hlasovať o programe 32. schôdze ako o celku. Prosím, prezentujme sa a hlasujme. (Hlasovanie.) Prítomných 79 poslancov, za 77, proti nikto, nezdržal sa nikto, nehlasovali 2. Konštatujem, že sme program 32. schôdze Národnej rady schválili. Panie poslankyne, páni poslanci, ešte vás chcem informovať, že o informácii mandátového a imunitného výboru budeme hlasovať ihneď po jej prerokovaní. O ďalších prerokovaných bodoch programu budeme hlasovať vždy o jedenástej a sedemnástej hodine, pokiaľ Národná rada nerozhodne inak. Je všeobecný súhlas? (Súhlasná reakcia pléna.) Áno, ďakujem pekne. Panie poslankyne, páni poslanci, pristúpime k prerokovaniu informácie Mandátového a imunitného výboru Národnej rady Slovenskej republiky o uplatňovaní a zániku mandátu poslanca Národnej rady Slovenskej republiky . Prosím predsedníčku mandátového a imunitného výboru pani poslankyňu Annu Andrejuvovú, aby Národnej rade uvedenú informáciu podala.
Sopko, Miroslav, poslanec NR SR (2016-04-20):
Ďakujem za slovo, pani predsedajúca. Ďakujem pánovi poslancovi Osuskému, že spomenul ten príklad z Fínska ohľadom tých učebníc, ktorý má tam určite niekoľko variant k dispozícii, myslím si, že, a chcem veriť tomu, že ministerstvo, aj ako spomína v programovom vyhlásení, bude riešiť túto otázku a prijme odporúčania, ktoré vypracoval jeho vlastný Inštitút vzdelávacej politiky k tomu, že naozaj sa tu otvorí tá politika obstarávania týchto učebníc, aby naozaj mali k dispozícii učitelia viacero verzií a hlavne aby sa riešila aj tá kvalita, pretože tá nie je veľmi uspokojivej úrovni. Musíme si uvedomiť, že je tam naozaj v tom dokumente niekoľko veľmi dobrých odporúčaní, čo sa týka spôsobu, akým sa dajú tieto učebnice hodnotiť, môžeme si zobrať príklad napríklad z Maďarska alebo Litvy, prípadne v Litve majú priamo na edičnom portáli, kde dávajú tieto učebnice objednávať, aj možnosť pridávania ratingu. Môžeme ako v Austrálii ísť cestou vytvárania špeciálnej ceny pre najlepšiu učebnicu a samozrejmosťou by malo byť aj to, že budú tieto učebnice vždy aktualizované v elektronickej verzii, digitalizáciu nemôžeme zastaviť a tieto učebnice by sa priamo aj automaticky aktualizovali a samozrejmosťou by malo byť tiež to, že budeme motivovať autorov týchto učebníc, ktorých budeme prísnejšie hodnotiť a vyberať, aby vytvárali k nim aj automaticky hneď metodické príručky, ktoré sa dajú alebo budú pripravené učiteľom k tomu, aby mohli priamo s touto učebnicou hneď so žiakmi pracovať. Ďakujem.
Laššáková, Jana, podpredsedníčka NR SR (2015-10-01):
Ďakujem pekne, pán minister za odpoveď aj na doplňujúcu otázku. Šiestu otázku položil pán poslanec Jozef Mikloško podpredsedovi vlády a ministrovi zahraničných vecí a európskych záležitostí Slovenskej republiky Miroslavovi Lajčákovi, ktorého zastupuje pán podpredseda vlády Peter Kažimír, a otázka znie: „Ministerstvo zahraničných vecí a európskych záležitostí uzavrelo 7. 4. 2014 s firmou OHL ŽS SK, a. s, zmluvu dostavba areálu ministerstva zahraničných vecí a európskych záležitostí SR na Pražskej 7 v hodnote 5,126 mil. eur na rok 2015. Je to firma so španielsko-českým vedením, ktorá budovu stavia pre predsedníctvo Slovenskej republiky v Európskej komisii, pričom od roku 2012 nezaplatila faktúry za vykonané práce v hodnote 136-tisíc eur firme Inštalatér napriek tomu, že za projekt získala od Žilinskej univerzity 2,8 mil. eur. S problematikou som vás a viacerých kolegov vo vláde opakovane oboznámil. Ako je možné, že štátnu zákazku získala firma, ktorá neplatí svojim subdodávateľom? Ako prebieha dostavba areálu? Ste informovaní, či firma OHL vypláca faktúry za vykonanú prácu?“ Pán podpredseda vlády, poprosím vás o odpoveď, ako aj o oznámenie ukončenia odpovede. Nech sa páči.
Mihalik, Marcel, poslanec NR SR (2020-04-02):
Ďakujem, pán predsedajúci. Pán poslanec Kuffa, viete čo, blokovú pokutu tuná kolega Šefčík vysvetlil tak, že ja to skrátim. Ale chcem sa spýtať jednu vec a tú dôležitú. Nechápem, že z akého dôvodu chcete vyňať z tohoto zákona obecné a mestské polície riešení blokových pokút. Kto najviacej v tých mestách, v tých obciach pracuje, alebo teda je ich vidieť, je to mestská a obecná polícia. Uvedomte si to. Štátnej polícii chýba dva a pol tisíca ľudí v hliadkovej službe na obvodných oddeleniach a práve obecných policajtov je dva a pol tisíc na tom, v tomto našom štáte. Takže ja vás poprosím, aby ste toto skutočne zvážili, a mám takisto podporu voči pánovi ministrovi a budem hlasovať za tento návrh. Ďakujem pekne.
Paška, Pavol, predseda NR SR (2013-06-26):
Pán poslanec Martvoň.
Laššáková, Jana, podpredsedníčka NR SR (2013-02-05):
S reakciou pán poslanec Novotný. Nech sa páči.
Fecko, Martin, poslanec NR SR (2019-02-01):
Ďakujem pekne, pani predsedajúca. Trošku dlhý názov, ale realita je taká, že tých zákonov sa tam nazbieralo trošku viacej. Takže, vážení, vážené kolegyne, kolegovia, vážení hostia, je nás tu jednociferne, klasika, piatok a znovu môj zákon tu ide v takomto čase, ale to ešte neznamená, že ho neprednesiem, a národ slovenský, chcem veriť, že si z neho vezme možno trošku poučenie, ako sa ďalej správať v tomto návrhu zákona. Čo je cieľom? Cieľom návrhu zákona je jednoznačne upraviť výmenu informácií a údajov medzi žiadateľom a Pôdohospodárskou platobnou agentúrou pri poskytovaní v oblasti pôdohospodárstva a rozvoja vidieka podpôr tak, aby sa vylúčila voľná úvaha agentúry pri rozhodovaní týkajúcom sa preukázania vlastníckeho vzťahu, nájomného vzťahu alebo užívateľského vzťahu k pôde a preukázaní plnenia záväzkov vyplývajúcich z takéhoto stavu. Stojím tu už trinástykrát, keď si vezmem aj neúspešné predkladania na našom výbore pre pôdohospodárstvo a životné prostredie, a prakticky riešim tú vec, po ktorú, po ktorej volajú všetci nespokojní agropodnikatelia na Slovensku. Ja viem, že tých veľkých a tých klasických, ktorí privatizovali a transformovali družstvá, ich to až tak veľmi netrápi, pretože tam to je na inom leveli, ale tí, ktorí chcú začínať, ktorí začínajú, resp. chcú ako mladí začať a sú menší a možnože nemajú takéto široké lakte, tak tých sa to bytostne dotýka. Nechcem sa tu teraz veľa rozvádzať v úvodnom slove, takže poviem zvyšok v rozprave, do ktorej sa, pani predsedajúca, hlásim ako prvý. Takže poviem, že predkladaný návrh zákona vyvoláva sociálne pozitívne vplyvy, zakladá aj pozitívny vplyv na rozpočet verejnej správy, nezakladá vplyv na podnikateľské prostredie a nevyvoláva vplyvy na životné prostredie a informatizáciu spoločnosti. Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie. Takže toľko na úvod a potom v rozprave, ďakujem pekne.
Paška, Pavol, predseda NR SR (2013-05-21):
(Hlasovanie.) 144 prítomných, 102 za, 1 proti, 40 sa zdržalo, 1 nehlasoval. Tieto body sme schválili.
Pčolinský, Peter, poslanec NR SR (2017-06-15):
Vážená pani predsedajúca, vážené pani poslankyne, páni poslanci, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona (tlač 601). Predkladám informáciu k uvedenému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: ústavnoprávny výbor, Výbor Národnej rady pre financie a rozpočet a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 31. augusta 2017 a v gestorskom výbore do 5. septembra 2017. Pani predsedajúca, otvorte, prosím, rozpravu.
Fronc, Martin, poslanec NR SR (2015-06-24):
Ďakujem pekne, pán podpredseda. Niekoľko poznámok ako upresnení. Pri prijímaní Lisabonskej zmluvy je fakt, že vtedajší premiér pán Robert Fico sa obrátil na parlamentné politické strany, aby zaujali stanovisko a Kresťansko-demokratické hnutie zaujalo, malo výhrady o tom hlasovaní, o tom, že sa zbavilo v podstate Slovensko možnosti veta. Osobne vtedy ako podpredseda KDH aj s ďalšími kolegami sme rokovali na MZV, lebo zodpovedný bol s prípravou minister Kubiš. Uňho sme rokovali o týchto veciach. Čiže, áno, ja si myslím, že vtedy sa udiala chyba, ale minulosť je minulosť a nechcem sa k nej vracať. Aj niekoľko poznámok k vystúpeniu kolegu. Ja sa domnievam, že to vysťahovalectvo do Spojených štátov v devätnástom, koncom devätnásteho a dvadsiateho storočia, bolo veľké, ale to je iná situácia, pretože Spojené štáty potrebovali výrazne pracovnú silu. Bolo to trochu iné. Druhá poznámka. Súhlasím s tými dôvodmi, ktoré uvádza, že ak sa raz zavedú kvóty, že sa to bude opakovať a nabaľovať, je to tak. Ovšem ja, ak budem mať priestor vo vystúpení, sa domnievam, že sú ešte aj iné významné dôvody, prečo nemôžeme súhlasiť s kvótami, a uviedol by som ich. Ale to je zasadené v dlhšom historickom kontexte. A tretia, žiaľbohu, mám pocit, že Európska únia sa správa tak, že vždy rieši problém ad hoc. Keď vybuchne, tak nájde nejaké rýchle riešenie, ale nenachádza systémové riešenie, riešenie, ktoré má istú víziu, pretože ten problém, ktorý dlhodobo tlel, ako si povedal, jednoducho má aj svoje dopady do budúcnosti a v tomto pokladám Európsku úniu do istej miery za inštitúciu, ktorá zlyháva.
Danko, Andrej, predseda NR SR (2017-06-19):
Ďakujem. Pani poslankyňa Remišová.
Jurinová, Erika, podpredsedníčka NR SR (2014-11-08):
O slovo požiadal pán spravodajca, nech sa páči.
Blaha, Ľuboš, podpredseda NR SR (2024-02-08):
Ďakujem pekne. Pán predseda vlády, máte ešte 44 sekúnd, ale keďže ďalšie otázky by sme pokračovali v tom istom procese, že by som sa pýtal ďalších a ďalších poslancov, či nemajú doplňujúce. Takže ďakujem vám za vašu účasť. Vaša lehota uplynula. Želám krásny deň. A teraz prejdeme a budeme pokračovať odpoveďami členov vlády a generálneho prokurátora na otázky poslancov podľa vyžrebovaného poradia. Prvá otázka je od pani poslankyne Ingrid Kosovej na pána ministra školstva a výskumu, vývoja a mládeže Tomáša Druckera, ktorého zastupuje, ako to vidím správne, pani ministerka Zuzana Dolinková. A otázka znie od pani poslankyne Ingrid Kosovej nasledovne: „Aké kroky pripravuje vláda Slovenskej republiky vo veci zavedenia povinnej školskej dochádzky pre deti cudzincov? Akým spôsobom chce ministerstvo zabezpečiť získanie reálnych dát o počte ukrajinských detí na území Slovenska?“ Nech sa páči, pani ministerka, máte slovo.
Žitňanská, Lucia, ministerka spravodlivosti SR (2010-10-13):
Ďakujem veľmi pekne. Pán predsedajúci, vážené dámy, vážení páni, vzhľadom na rozsiahlu diskusiu, ale predovšetkým počet pozmeňujúcich návrhov, ktoré padli v debate, si dovolím k nim zaujať stanovisko za vládu. A pokiaľ ide o body 1 až 6 informácie, pokiaľ ide o pozmeňujúci návrh pani poslankyne Pfundtner, pána poslanca Somogyiho a pána poslanca Slafkovského, vláda odporúča tieto pozmeňujúce návrhy prijať. Ďakujem pekne.
Uhliarik, Ivan, minister zdravotníctva SR (2011-09-08):
Ďakujem pekne. Vážená pani poslankyňa, som naozaj prekvapený vašou otázkou, pretože o nejakom zákaze pre riaditeľov nemocníc v súvislosti s umelým oplodnením počujem skutočne od vás prvýkrát a naozaj som to nikdy doteraz nepočul. Nikdy som sa s riaditeľmi na túto tému nerozprával, absolútne naozaj nerozumiem, z čoho táto otázka vychádza. Bez ohľadu na to nemocnica alebo lekár nesmie informovať tretiu stranu, ktorou môžete byť aj vy ako poslankyňa Národnej rady alebo médiá o svojich pacientoch bez ich súhlasu, resp. v tomto prípade bez súhlasu zákonného zástupcu. Zdravotný stav je mimoriadne citlivým osobným údajom, takže to iste chápete. V žiadnom prípade však rodičom, ktorí vďaka umelému oplodneniu počali dieťa, nikto nemôže zakázať, aby následne hovorili o tom s vami alebo s médiami. Mrzí ma, ak sa pokúšate z tak citlivej záležitosti, akou je počatie dieťaťa, robiť politiku alebo hľadať nejaký politický podtón. Verte, naozaj, ako sám, ako lekár a verím tomu, že žiaden lekár, ktorých prácu si mimoriadne vážim, by si nedovolil zneužívať dôverné informácie o pacientoch len preto, aby bol mediálnou hviezdou. Takže na to naozaj nie je potrebný žiadny zákaz ministra. A ešte raz opakujem, prvýkrát som počul túto otázku, prvýkrát som vôbec počul túto informáciu a nikdy so žiadnym riaditeľom som o tom nieže len nevydal zákaz, ale ani nerozprával. Ďakujem pekne.
Ďuriš Nicholsonová, Lucia, podpredsedníčka NR SR (2017-09-14):
Ďakujem pekne, pani poslankyňa. Jedna faktická poznámka na vaše vystúpenie, končím možnosť prihlásiť sa s faktickou poznámkou. Pán poslanec Kollár, nech sa páči.
Nachtmannová, Oľga, poslankyňa NR SR (2012-10-24):
Ďakujem za slovo. Pán poslanec Kamenický, ďakujem vám za vaše vystúpenie, kde ste veľmi plasticky načrtli rozdiel v chápaní našej životnej filozofie a filozofie väčšiny opozičných poslancov. Dovolím si túto filozofiu priblížiť obrazne. My, sociálni demokrati, chceme žiť v pekných domoch, obklopených peknými domami, respektíve bytmi našich susedov, a nie vo vilách obohnaných štvormetrovými múrmi, chránenými kamerovým systémom, a okolo nás budú roztrúsené chatrče. Ďakujem. (Potlesk.)
Brocka, Július, poslanec NR SR (2013-03-26):
Vážená pani predsedajúca, dámy a páni, dovoľte, aby som vystúpil ako spravodajca v prvom čítaní k návrhu poslanca Národnej rady Jána Figeľa na vydanie zákona o ochrane osôb pri odhaľovaní trestnej činnosti súvisiacej s korupčnými a inými vybranými trestnými činmi. Návrh zákona spĺňa všetky náležitosti návrhu zákona podľa rokovacieho poriadku i podľa legislatívnych pravidiel. V Národnej rade navrhovateľ návrh zákona odôvodnil. Odporúčam Národnej rade, aby po všeobecnej rozprave k návrhu zákona sa uzniesla na tom, že podľa § 73 ods. 3 písm. c) rokovacieho poriadku prerokuje predmetný návrh zákona v druhom čítaní. Odporúčam zároveň Národnej rade prideliť návrh zákona v druhom čítaní na prerokovanie ústavnoprávnemu výboru, Výboru Národnej rady pre financie a rozpočet, Výboru Národnej rady pre obranu a bezpečnosť, Výboru Národnej rady pre ľudské práva a národnostné menšiny a tiež Výboru Národnej rady pre sociálne veci. Za gestorský výbor navrhujem Výbor Národnej rady pre sociálne veci, pričom odporúčam, aby výbory, ktorým bude návrh zákona pridelený, ho prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pani predsedajúca, prosím, otvorte rozpravu.
Beblavý, Miroslav, poslanec NR SR (2012-04-04):
Ďakujem pekne. Chcel by som poprosiť členov výboru pre nezlučiteľnosť funkcií, aby po skončení zasadnutia ustanovujúcich ich obvyklých výborov prišli do miestnosti 76 na prízemí na ustanovujúcu schôdzu výboru pre nezlučiteľnosť funkcií. Ďakujem.
Danko, Andrej, podpredseda NR SR (2024-10-23):
Ďakujem. Vyhlasujem všeobecnú rozpravu za skončenú. Chce sa vyjadriť navrhovateľ? Nech sa páči, pán minister.
Danko, Andrej, predseda NR SR (2018-03-23):
Pán predseda Jarjabek.
Červeňáková, Elena, poslankyňa NR SR (2019-03-29):
Natália, ako si povedala, predkladáme tento návrh zákona, poslanci z klubu OĽANO, pracovala si na tom dosť dlho, predkladala si ho už druhýkrát, odkomunikovala si to s médiami, dovolím si tvrdiť, že tento návrh zákona podporujú aj médiá, určité, a je veľmi dôležité, aby mali aj politickú reklamu kandidáti, ktorí kandidujú do komunálnych volieb a do vyššieho územného celku. Aby mohli ísť do médií ako štátnych, tak aj do súkromných, hoci sú tam ako aj peniaze, ich peniaze. A ako si správne aj podotkla, budú mať možnosť seniori, zdravotne ťažko postihnutí, chorí občania, ležiaci ľudia, pacienti, budú mať možnosť zistiť týmto o svojich kandidátov (pozn. red.: správne „kandidátoch“) a ktorí, o svojich kandidátov (pozn. red.: správne „kandidátoch“), čo chcú robiť pre nich, lebo títo ľudia, samozrejme, tiež chcú voliť a chcú poznať svojho kandidáta. Ďakujem ti.
Kotleba, Marian, poslanec NR SR (2019-09-24):
Pani kolegyňka, ja budem len takto, lebo aby ste neobvinili, že ja som ten trol z internetu, keby som vám skomolil priezvisko náhodou. Mňa jedna vec dosť prekvapila v tom vašom príspevku, že vy možnosť vykonať potraty nazvete starostlivosť o reprodukčné zdravie ženy. Ale veď to je masaker. To je masaker, čo ste predviedli, v priamom prenose. A po tomto by ste si tú skratku PS mali zmeniť na potratové Slovensko. Lebo nemôžte predsa možnosť zabíjať deti v lone ženy nazývať starostlivosť o reprodukčné zdravie. To sa proste nedá. To je moja výčitka. A jednu otázku mám na vás. Začali ste tým, že nerovnosť medzi mužmi a ženami. Ja to počúvam v tomto parlamente, viackrát som to počul a ja som sa s tým nestretol, ani keď som robil učiteľa, a nestretávam sa s tým ani teraz. Povedzte mi, v čom sme tu ako poslanci muži zvýhodnení oproti vám ako poslankyniam ženám? To nerozumiem, kde stále vidíte tú nerovnosť, v čom je strašne Slovensko tak zaostalé a tak vás diskriminuje. A viete, lebo vy to takto poviete, ako keby to bola pravda, naozaj, že ženy sú tu diskriminované a my sme tu nejakí mačovia a iba sa po vás vozíme. Ďakujem pekne.
Figeľ, Ján, podpredseda NR SR (2012-09-19):
S faktickou poznámkou ďalej, pán poslanec Blanár.
J. Tkáčová, poslankyňa: (2005-07-06):
Hovoríte o brožúrkových politikoch, viete, v odborných brožúrach bývajú zhrnuté podstatné fakty, výsledky politiky, prognózy. Myslím, že je dôležité, že tam máme čo uverejniť a môžeme z nich citovať. Ale vy, pán poslanec, ste kabátový politik. Meníte dres, ako vám to pasuje. Vy, pán poslanec, musíte dookola opakovať nášmu národu, aký je kriminálny a biedny, inak by ste stratili dôvod svojej existencie. Ani vášmu terajšiemu šéfovi nejde o ľudí, ako to rád zdôrazňujete, vediete boj proti moci, ale len do chvíle, kým sa jej nezmocníte. A tí podľa vás zbedačení nie sú pre vás cieľom, ale odrazovým mostíkom. A ešte jednu poznámku, perličku. V čase, keď ste boli štátnym tajomníkom na ministerstve práce a sociálnych vecí, vaša šéfka odkázala živnostníkom a malým podnikateľom, že ak sú zároveň zamestnancom a popri zamestnaní aj podnikajú, musia platiť odvody dvakrát, keďže pracujú dvakrát viac ako ostatní, preto sú aj dvakrát viac chorí. Vysoko ľudské a citlivé vyjadrenie. Takže na vašom mieste by som vážila slová. Ďakujem. (Potlesk.)
Faič, Vladimír, poslanec NR SR (2011-12-08):
Ďakujem. A k tomu chcem povedať aj genézu, ako vznikli tie uznesenia. Sú dve. Jedno som predkladal spolu s pánom podpredsedom Ficom, ktoré prešlo cez výbor pre verejnú správu. A predkladal som, alebo navrhol som výboru aj prijatie tohto uznesenia, keďže poslanecké návrhy sa odkladali, tak sme uplatnili tento návrh. Priznám sa, nerozumel som ani tvojmu vystúpeniu dnes, pretože tak ako si odmietal vo výbore uskutočnenie tohoto auditu ako niečo nepotrebné, tak si to spochybnil aj dnes. Ale myslím, že tie argumenty, ktoré moji kolegovia povedali, ťa presvedčili o tom, že je to potrebné uskutočniť. Nič sa nestalo také, o čom by sme nevedeli vo verejnej správe, pán kolega. Prijatie množstva zákonov a s ním prenesenie kompetencií na samosprávy, s ktorými nešli finančné prostriedky, je objektívny stav za všetkých vlád, pretože sa to jednoducho v tom procese legislatívnom nikdy neustráži. A po desiatich rokoch je takýto audit potrebné uskutočniť. Dúfam, kolegovia, že je to dostatočný dôvod na to, aby sme toto uznesenie prijali. Ďakujem. (Potlesk.)
Kollár, Boris, predseda NR SR (2020-07-24):
Vážené panie poslankyne, vážení páni poslanci, otváram rokovanie 10. schôdzi Národnej rady Slovenskej republiky, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 37 poslancov. Zaznie na začiatku schôdze štátna hymna. (Štátna hymna Slovenskej republiky.) Prosím poslancov, aby sa pred začatím rokovania prezentovali. Aha, pardon (Reakcia z pléna.) (Prezentácia.) Prítomných 63 poslancov. Konštatujem, že Národná rada nie je uznášaniaschopná. Poprosím, aby sa dostavil minimálny počet, aby sme mohli otvoriť schôdzu. Potrebujeme 76, tak posúvam otvorenie schôdze o hodinu. (Reakcie z pléna.) (Prestávka.) (Po prestávke.)
Glváč, Martin, podpredseda NR SR (2018-12-05):
Ďakujem. Dávam slovo spravodajkyni, ktorú určil navrhnutý gestorský výbor pre ľudské práva a národnostné menšiny, poslankyni Elene Červeňákovej. Nech sa páči.
Gröhling, Branislav, poslanec NR SR (2023-03-16):
Pán poslane Šefčík, na prvom stupni základnej školy sa deti učia o vývine plodu v tele matky, na druhom stupni sa učia o reprodukčnej sústave, keď ste boli učiteľ, aj keď telesnej, tak musíte vedieť takéto veci, tak potom tu nemusíte rozprávať vy podobné náležitosti, aké ste rozprávali. Ale musím povedať, že som veľmi milo prekvapený, veľmi milo prekvapený vaším návrhom, ktorý ste tu dali, aby sme sa naspäť vrátili k tomu, čo sme vymysleli na ministerstve školstva podobne s pánom Kučerom, že dáme o jednu hodinu disponibilnú navyše a že ju zaplatíme. Ja vás plne podporujem v tomto, či už to bude na prvý stupeň alebo aj na druhý stupeň, to už potom závisí od finančných prostriedkov, ktoré budú poukázané ministerstvu školstva. Ak to ideme pilotovať, že to bude iba na prvý stupeň a bude navýšená jedna hodina disponibilných hodín a takýmto spôsobom potom budú poslané peniaze, tak určite poďte do toho, ale znova opakujem, nie zákonom, lebo vy zákonom nenavyšujte disponibilné hodiny. Za toto sa postavím za vás, poďme spoločne na tlačovú konferenciu, poďme spoločne vyzvať pána ministra školstva, že keď mu prídu peniaze na ďalšiu disponibilnú hodinu, aby okamžite podpísal to, že tie školy, ktoré budú chcieť mať telesnú, tak ju môžu mať. Úplne som za. Poďme to urobiť. Ale nerobte takýto hrubý zásah do štátneho vzdelávacieho programu. Aj vy viete, že to je hrubý zásah do celého systému vzdelávania, že niečo rozhodnete v rámci zákona. To potom budeme naozaj pomaly asi jediní, ktorí budú takýmto spôsobom, že Národná rada bude o tomto rozhodovať, pretože to je v kompetencii ministra a minister má rozhodnúť, že takýmto spôsobom sa budú zvyšovať disponibilné hodiny, ak bude mať na to finančné prostriedky, lebo bez toho to nemôže urobiť.
Glück, Richard, poslanec NR SR (2024-06-21):
Ďakujem pekne. Je nepochybné, že skutok sa stal. Je nepochybné, že skutok spáchala osoba obvinená. Je nepochybné, že motívy spáchania tohto skutku ohavného, teroristického činu proti hlave, hlave, proti premiérovi Slovenskej republiky boli z politických dôvodov. Pani kolegyňa, spomínali ste, že nemôžte podporiť tento vládny návrh zákona, pretože sa vám nepáči doterajší spôsob vládnutia. Nepáčia sa vám personálne zmeny, ktoré vláda urobila. Ale tie sa nepáčili ani pánovi Cintulovi. Ako jeden z dôvodov uviedol, že prišiel o funkciu Mazák. Dnes Ústavný súd dvakrát potvrdil správnosť rozhodnutia Súdnej rady a správnosť rozhodnutia Národnej rady. A opakovane sme počuli aj v tomto pléne, že vláda a parlament porušuje zákon a ústavu, keď mení členov Súdnej rady. Ja som nepočul ani jedno jediné prepáč ani od vašich kolegov, ktorí tu prezentovali tento krok vlády, ktorý Ústavný súd dvakrát odobril. Bol prezentovaný verejnosti ako rozklad právneho štátu. Pani kolegyňa, nepamätám si ani, budem teraz narážať o vaše tvrdenia, kde sa bojíte, že budeme zneužívať nejaké obmedzenie slobody zhromažďovať sa. Povedzte mi jedno jediné zhromaždenie, ktoré bolo proti vláde SMER-u, kedy bolo zakročené. Nikdy. Naopak, boli to vlády, v ktorých boli aj vaši spoluautori vášho pozmeňujúceho návrhu zákona, kedy sa používala voda v mraze a gumené strelivo na rozohnatie davu.
M. Číž, podpredseda NR SR: (2009-02-12):
Otváram rozpravu. Informujem, že nemám písomnú prihlášku. Pýtam sa, vážené kolegyne, kolegovia, kto sa do rozpravy hlási ústne. Registrujem pán poslanca Jána Richtera. Nikto iný, prosím? Pokiaľ nie, uzatváram možnosť prihlásiť sa do rozpravy ústne. Slovo má pán poslanec Richter.
Jurinová, Erika, podpredsedníčka NR SR (2015-02-10):
Nech sa páči, s reakciou pán poslanec Blaha.
Laššáková, Jana, podpredsedníčka NR SR (2015-01-29):
Pán poslanec Hlina, nech sa páči.
Grečková, Lea, poslankyňa NR SR (2013-12-05):
Pán predseda, dajte, prosím, hlasovať o zákone ako o celku s odporúčaním gestorského výboru schváliť.
Lukáč, Jozef, poslanec NR SR (2016-09-21):
Ja len veľmi krátko. Rád by som, kolegyne a kolegovia, pripomenul, že vlastne v prvom čítaní ide o filozofiu tohto zákona a tá v každom prípade je dobrá. Pravda je to, čo povedal kolega Pčolinský, že na východnom Slovensku je to veľmi vypuklý problém, ale myslím si, že nielen na východnom Slovensku, ale aj na Orave a v iných regiónoch, kde je nízka zamestnanosť, myslím Revúca, Lučenec a tak ďalej. Čiže tých regiónov je dosť. Postihuje to jedincov, ale zároveň to postihuje aj celé rodiny. Lebo aj osobne poznám takýto prípad, že rodina sa dostala do klasickej finančnej, teda dlhovej špirály a nevie z nej odísť, nevie sa z nej dostať presne kvôli tomu, že nestíha platiť Sociálnu poisťovňu, zdravotnú poisťovňu a je tam pomerne dosť vysoký dlh. Už preto sa musia aj vysťahovať z bytu a vlastne nevedia, čo s tým. Čo sa týka osobného bankrotu, áno, ale v istých prípadoch je na Slovensku nevykonateľný, je proste nezrealizovateľný, lebo v tomto konkrétnom prípade, o ktorom hovorím, tých 690 euro či koľko to je, nie je možné ani zohnať. Čiže bol by som veľmi rád, ak by tento zákon prešiel do druhého čítania. Nedostatky, ktoré tu spomenul kolega Baránik, možno kolega Dostál, vieme v druhom čítaní napraviť, ale vnímam tento zákon aj ako podporu rodín. Zároveň nenúťme ľudí, ktorí utekajú alebo musia sa vysťahovať pred exekútormi do zahraničia, k nútenej migrácii, kde musia často robiť za minimálne peniaze, ale proste aby sa uživili vonku. Myslím si, že jednoducho, alebo žiadam všetkých, aj teda koaličných poslancov, ktorých je tu síce minimum, aby, o podporu tohto zákona a v druhom čítaní ho doladíme tak, aby spĺňal účel, ktorý navrhujú predkladatelia. Ďakujem.
Bugár, Béla, podpredseda NR SR (2019-10-16):
No takže váš čas už je preč. Na vaše vystúpenie dvaja páni poslanci. Chcem vás upozorniť ešte pred tým, čo by som vám dal slovo, že máme štyri návrhy zákonov, ktoré sme prerokovali a o ktorých sme nehlasovali. Takže o piatej by sme mali pristúpiť k hlasovaniu, len aby ste vedeli, že po tom, čo prebehnú faktické poznámky, tak, samozrejme, preruším rokovanie, odhlasujeme štyri body a budeme pokračovať v rokovaní o tomto bode. Takže, pán poslanec Marosz, nech sa páči.
Pellegrini, Peter, predseda NR SR (2024-01-16):
Pani poslankyňa Luščíková.
Hrnčiar, Andrej, podpredseda NR SR (2019-06-19):
Pán poslanec Kotleba.
Danko, Andrej, predseda NR SR (2018-05-11):
Ďakujem. Prerušujem rokovanie o tomto bode programu. Nasleduje druhé čítanie o vládnom návrhu zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov . Vládny návrh zákona má parlamentnú tlač 867. Spoločná správa výborov má tlač 867a. Prosím ministra hospodárstva Slovenskej republiky Petra Žigu, aby vládny návrh zákona odôvodnil.
Panáček, Milan, poslanec NR SR (2012-10-18):
Pán predseda, keďže sme odhlasovali pozmeňujúce a doplňujúce návrhy a všetky body zo spoločnej správy, mám splnomocnenie gestorského výboru odporučiť hlasovať o tom, že prerokovaný vládny návrh zákona prerokujeme v treťom čítaní ihneď.
B. Bugár, podpredseda NR SR: (2004-05-26):
Pán poslanec Burian, nech sa páči, máte slovo. Pripraví sa pani poslankyňa Navrátilová.
Laššáková, Jana, podpredsedníčka NR SR (2014-05-15):
Na vystúpenie pána poslanca s faktickou poznámkou sa hlási pán poslanec Záhumenský. Končím možnosť prihlásiť sa s faktickými poznámkami. Nech sa páči, pán poslanec.
Kollár, Boris, predseda NR SR (2022-10-19):
Gratulujem.